31993R3447
L 318/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3447/93 AL CONSILIULUI
din 28 septembrie 1993
privind încheierea acordului între Comunitatea Economică Europeană și Republica Argentina privind relațiile în sectorul pescuitului marin
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât la 30 noiembrie 1992, în urma negocierilor, Comunitatea și Argentina au parafat un acord privind relațiile în sectorul pescuitului marin care oferă pescarilor comunitari noi posibilități de pescuit și în schimb cere concesii Comunității, în special concesii tarifare;
întrucât, în interesul Comunității, ar trebui adoptat respectivul acord,
ADOPTĂ PREZENTUL REGULAMENT:
Articolul 1
Acordul dintre Comunitatea Economică Europeană și Republica Argentina privind relațiile în sectorul pescuitului marin este aprobat în numele Comunității.
Textul acordului se anexează la prezentul regulament.
Articolul 2
Pentru perioada acoperită de acord, valoarea totală a finanțării de către Comunitate a acțiunilor și proiectelor prevăzute de acord este limitată la 162,5 milioane ECU.
Suma se înscrie în cadrul perspectivelor financiare comunitare în vigoare. Autoritatea bugetară determină alocațiile disponibile pentru fiecare exercițiu financiar ținând seama de principiile gestiunii sănătoase prevăzute la articolul 2 din regulamentul financiar aplicabil bugetului general al Comunităților Europene.
Articolul 3
Președintele Consiliului este autorizat să numească persoanele împuternicite să semneze acordul prin care Comunitatea își asumă obligații (3).
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 septembrie 1993.